NaiveNeuron/SloPal huggingface dataset:
Klus, Martin, doterajší podpredseda NR SR (2020-03-20):
Ctené dámy poslankyne, vážení páni poslanci, pýtam sa, či každý z vás využil svoje právo hlasovať. Pokiaľ je tomu tak, vyhlasujem tajné hlasovanie za skončené. (Prestávka. Spracúvanie výsledkov tajného hlasovania.) (Po prestávke.)
Grendel, Gábor, podpredseda NR SR (2022-10-04):
S reakciou na faktické poznámky pán poslanec Vladimír Baláž.
Přidal, Alojz, poslanec NR SR (2012-11-07):
Pani kolegyňa, ja si myslím, že z procesného hľadiska nebolo nič porušené. Jednoducho my sme išli v súlade s rokovacím poriadkom a ten rokovací poriadok dáva podmienky, kedy sa môže ísť v skrátenom legislatívnom konaní. Iste váš názor môže byť taký, že tie podmienky neboli splnené alebo boli splnené, ale to ste vyjadrili svojim hlasovaním. Jednoducho tu plénom hlasovanie rozhodlo, že pôjdeme v skrátenom legislatívnom konaní, a ideme a nič nebolo porušené. Jednoducho je tu fakt, že SMER tu má 83 hlasov a taká je realita. Diskusia je o obsahu. Ďakujem.
Hrnčiar, Andrej, podpredseda NR SR (2019-02-18):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásila pani poslankyňa Gaborčáková, pán poslanec Osuský, pani poslankyňa Červeňáková, pán poslanec Uhrík a pani poslankyňa Grausová. Nech sa páči, pani poslankyňa Gaborčáková.
Ďuriš Nicholsonová, Lucia, podpredsedníčka NR SR (2018-10-19):
Ďakujem pekne, pani spravodajkyňa. Otváram všeobecnú rozpravu k tomuto bodu. Písomne sa neprihlásil nikto. Pani navrhovateľka, vy ste avizovali, že chcete v rozprave vystúpiť ako prvá. Nech sa páči.
Žiga, Peter, podpredseda NR SR (2024-12-09):
Dobré ráno, kolegyne, kolegovia. Otváram rokovanie 26. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 42 poslancov k prerokovaniu návrhu na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením ministerstva vnútra. Máme to uvedené ako tlač 632. (Bod programu: návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Matúšovi Šutajovi Eštokovi, poverenému riadením Ministerstva vnútra Slovenskej republiky , tlač 632.) Pred tým, ako otvoríme schôdzu, prosím, aby sme sa prezentovali a zistili, či sme schopní sa uznášať. (Predsedajúci prijal hovor na internej linke.) Prerušujem prezentáciu, pretože jednému z poslancov nefunguje kartička.(Reakcia z pléna.) Šesť ich tu máte. Spúšťam prezentáciu ešte raz. Nech sa páči. (Prezentácia.) Zisťujem, že je prítomných 53 poslancov. Národná rada nie je schopná sa uznášať, pretože nie je prítomná nadpolovičná väčšina všetkých poslancov. Odkladám, odkladám začiatok schôdze o 30 minút, kedy opäť zistím prítomnosť poslancov. V prípade, že nebude prítomná nadpolovičná väčšina, odložím začiatok schôdze na ďalší rokovací deň. (Prerušenie rokovania o 9.03 hodine.) (Pokračovanie rokovania o 9.33 hodine.)
Halúz, Milan, poslanec NR SR (2015-09-18):
Ďakujem za slovo. Vážená pani predsedajúca, vážený pán minister, kolegyne, kolegovia, v súlade s § 73 zákona o rokovacom poriadku som bol určený Výborom Národnej rady pre sociálne veci za spravodajcu k vládnemu návrhu zákona, ktorý je uvedený pod tlačou 1708. V menovanom súvise si dovoľujem predložiť informáciu k tomuto návrhu zákona. Návrh zákona spĺňa náležitosti podľa rokovacieho poriadku aj legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1692 navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015 od prerokovania návrhu zákona v prvom čítaní. Ďakujem, skončil som. Pani predsedajúca, otvorte, prosím, rozpravu.
Laurenčík, Milan, podpredseda NR SR (2020-05-12):
Prosím, prezentujme sa a hlasujme. (Hlasovanie.) Prítomných 128, za 86, proti 39, zdržali sa 2, nehlasoval 1. Konštatujem, že Národná rada na návrh vlády rozhodla, že tento vládny návrh zákona prerokuje v skrátenom legislatívnom konaní. Nasleduje hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov, tlač 81. Dávam slovo predsedovi výboru pre obranu a bezpečnosť poslancovi Jurajovi Krúpovi, aby hlasovanie uviedol. Nech sa páči. (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 281/2015 Z. z. o štátnej službe profesionálnych vojakov a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 55/2017 Z. z. o štátnej službe a o zmene a doplnení niektorých zákonov v znení neskorších predpisov , tlač 81.)
Glváč, Martin, podpredseda NR SR (2017-02-02):
S faktickými poznámkami osem poslancov, posledná pani poslankyňa Dubačová. Nech sa páči; ukončujem možnosť prihlásenia sa. Pán poslanec Mazurek.
D. Jarjabek, poslanec: (2008-09-23):
No znova mi nedá v tejto chvíli zopakovať to, čo som tu už povedal tisíckrát, mám hovoriť o pani Hlucháňovej, ktorú ste navolili vy, ktorá bola priamo poradkyňou pána predsedu parlamentu a chodila po tomto parlamente ako po korze. Mám hovoriť o pánovi Balúnovi, funkcionárovi KDH. Mám hovoriť o pánovi Grešovi, ktorý dokonca ako člen rady kandidoval na župana Nitrianskeho kraja. Mám hovoriť o pánovi Zahradníkovi, o ktorom vy by ste už v tejto chvíli radšej nepočuli. To neboli politickí nominanti vaši, cez ktorých vy ste si robili svoju politiku a robili ste si ju často tak, že sa na to nedalo ani pozerať a ani počúvať. Veď hovoriť v tejto chvíli o politickom ladení nejakej rady, ktorá ešte nie je na svete, je prinajmenšom naozaj zavádzajúce. Vyčítať štátny príspevok tlačovej agentúre. Dosť dlho si sa tomu venoval. No, ty si bol predsa ten, ktorý navrhoval štátnu televíziu a štátny rozhlas v rámci štátneho dirigizmu cez štátny rozpočet. Ty si bol ten. Tak si to ujednoť v hlave, ako to vlastne chceš s týmito inštitúciami urobiť. Veď ty si bol ten, ktorý podporoval referendum dokonca o tejto oblasti a chcel si zbaviť verejnoprávnosti verejnoprávny rozhlas, verejnoprávnu televíziu. Dnes hovoríš o štátnom rozpočte ako o časti financovania, ktorý má byť stále menší a menší a opäť strašíš verejnosť. Je to nekorektné, pán poslanec, od teba.
Žitňanská, Jana, poslankyňa NR SR (2020-03-25):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Martvoň, Anton, poslanec NR SR (2014-11-09):
Ďakujem pekne. Pán poslanec Matovič, no mne sa nezdalo až tak celkom svieže to vaše vystúpenie na rozdiel od vášho kolegu. V podstate aj pri tom odvolávaní pána Richtera som poukázal na to, že netreba si iba gúgliť, treba si normálne pozrieť tú analýzu toho pána Kuhna, kde zistíte, že pán Kuhn si vybral 111 projektov z cca 4-tisíc projektov. A keď si vyberiem 111 projektov, kde určitá konkurenčná firma alebo ten pán Kuhn, čo robil tú analýzu, podniká v oblasti eurofondov od roku 1998, má v Rožňave na to firmu, tak je rozdiel, keď si vyberiem tú vzorku 111, kde je nastavené, že je tam 70 projektov tej firmy, a potom poviem, že zo 70 je to 70, ako keď si vyberiem zo 4-tisíc tisíc. Čiže tým chcem iba poukázať na to, že celá tá analýza je smiešna a opozícia sa chytá niečoho, čo ani nie je pravdou. Však uvidíme, aj potom vyšetrovanie ako dopadne. Boli tam oveľa lepšie firmy, ktoré mali lepšiu úspešnosť, ktoré paradoxne pán Kuhn nehodnotil alebo sa mu nedostali do tej vzorky 111. A práve preto je to celé také skreslené. Čiže to je prvý moment. Druhý moment je ten, čo ste hovorili o tých vlakoch. No ja si myslím, že je to dobré opatrenie. A keď niekde nie je vlaková stanica alebo nie je vlak, tak proste ten občan príde k najbližšej vlakovej stanici, odtiaľ môže cestovať potom zadarmo. To je obdobné, ako keď nie všade sú autobusové zastávky a autobusové spoje. Tiež ten občan sa musí odniekiaľ dopraviť, nehovoriac o tom, že autobusové spoje mali oveľa vyššiu dotáciu, či už od VÚC-ky, štátu alebo miest ako takých v rámci verejnej dopravy alebo v rámci teda prímestskej dopravy alebo dopravy iného typu, zatiaľ čo železničná doprava takú dotáciu nikdy nemala. No a podľa môjho názoru pri niektorom stave tých železničných vlakov je hanba, keď občania Slovenskej republiky vôbec... (Prerušenie vystúpenia časomerom.)
J. Vaľová, poslankyňa: (2007-09-18):
A teraz niečo. Zúčastnila som sa minulý týždeň na Konferencii celosvetového poistenia v Moskve a boli tam rozhovory štátov, ktoré už prebrali čilský model. Dvanásť štátov, ktoré sú v totálnej rekonštrukcii z tohto čilského modelu, pretože tam funguje viac ako 20 rokov a 7 z týchto štátov je už v ostrej kríze sociálneho poistenia a v hlbokej reforme. Tieto štáty nič nedosiahli a neuspeli v sociálnom zabezpečení. Kopu zdrojov im odišlo zo štátov. Ja sa spýtam, že tieto negatívne skúsenosti, ktoré máme z čilskej reformy, vy chcete teraz podporiť ústavným zákonom? Ja viem, že aj negatívne skúsenosti sú skúsenosťami a krajiny, ktoré majú takéto problémy, sa stali určitým laboratóriom pre celý svet, ale iba hlúpe krajiny sa z tohto laboratória nepoučia. Ja si myslím, že my by sme sa takýmto laboratóriom stať, pretože aj Česká republika takisto uvažuje, či vôbec vstúpiť do druhého piliera, pretože sme sa tam stretli s rôznymi odborníkmi, a ak áno, tak považuje na vklady iba 3 %. Preto si myslím, že by sme sa mali vyvarovať problémom a toho, čo už vo svete má viac ako 25-ročnú trvanlivosť je,  65 % žien a 45 % mužov má tie najnižšie dôchodky podľa čilského modelu. Ďakujem pekne.
Grendel, Gábor, podpredseda NR SR (2023-02-14):
Prezentujme sa a hlasujme. (Hlasovanie.) Prítomných 129 poslancov, za 11, proti 6, zdržalo sa 105, nehlasovali 7. Konštatujem, že sme tento návrh takisto neschválili. Teraz prosím spravodajcu, ktorého určil navrhnutý gestorský výbor pre sociálne veci, pána poslanca Jána Richtera, aby uviedol hlasovanie o bode 87 schváleného programu, ktorým je prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení (tlač 1367). (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon č. 461/2003 Z. z. o sociálnom poistení v znení neskorších predpisov , tlač 1367.)
Klus, Martin, podpredseda NR SR (2019-11-28):
(Zaznievanie gongu.) Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili dovčera 12.00 hodiny 28 otázok na predsedu vlády a 20 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Panie poslankyne, páni poslanci, predseda vlády pán Peter Pellegrini sa písomne z rokovania o tomto bode programu ospravedlnil. Svojím zastupovaním poveril podpredsedu vlády pre investície a informatizáciu Richarda Rašiho, ktorého prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda vlády, nech sa páči.
Jurinová, Erika, poslankyňa NR SR (2017-03-31):
Ja len veľmi kratučko. V skutočnosti naozaj vo vyspelej Európe nie je záujem o prácu cez víkendy alebo o prácu v nedeľu. Vtedy sa viac ľudia zaujímajú o šport, o relax, o stretnutie s priateľmi, s rodinou a podobne. Takže kiež by boli naším vzorom v tomto smere štáty vyspelej Európy. Ide takmer o všetky krajiny severnej Európy. Berme si z nich príklad. Fíni, Dáni, Francúzi, Nemci, myslím, že toto by stálo za to. Nerozširujme naozaj u nás stále existujúcu pracujúcu chudobu. Ľudia, ktorí pracujú cez víkendy, nie sú bohatší. Bohužiaľ, nie sú bohatší. Robme s týmto niečo. Ďakujem pekne.
Krajniak, Milan, poslanec NR SR (2016-12-08):
Na úvod by som chcel povedať, že ja osobne považujem inštitút ombudsmana v ústavnom systéme Slovenskej republiky za zbytočný a podľa našej stredoeurópskej ústavnej tradície by tie kompetencie alebo právomoci a úlohy, ktoré ombudsman vykonáva, pokojne mohla vykonávať kancelária prezidenta republiky, tak ako je to v našom ústavnom poriadku tradíciou. Chcel by som tiež zareagovať na tú otvorenú otázku, pani poslankyňa Jurinová, keď ste hovorili o inšpekcii a o vašom návrhu, ako by mala byť riešená. Musím povedať, že v tomto s vami hlboko nesúhlasím, pretože takéto návrhy podľa mňa vyplývajú len z neznalosti toho, ako bezpečnostné zložky štátu fungujú. Za oveľa lepší návrh považujem to, čo navrhuje aj súčasný minister vnútra. To znamená, ak existuje pochybnosť o tom, že by inšpekcia konala nezávisle v niektorých prípadoch, a taká pochybnosť môže existovať, urobme odvolacím orgánom k rozhodnutiam inšpekcie branno-bezpečnostný výbor Národnej rady Slovenskej republiky, tak ako odvolacím orgánom voči rozhodnutiam NBÚ je výbor na to zriadený, čiže výbor pre preskúmavanie rozhodnutí NBÚ. Myslím si, že toto by bol dostatočný nástroj na to, aby zaručil, že ak dôjde k zlyhaniu ľudského faktora, ak niekto inšpekciu sa pokúsi zneužiť, tak výbor Národnej rady bude mať dostatočnú kompetenciu, aby takéto rozhodnutie zrušil, nariadil nové prešetrenie. Môže mať aj ďalšie právomoci, ktoré by zaručili to, že inšpekcia bude robiť to, čo má.
Laššáková, Jana, doterajšia podpredsedníčka NR SR (2016-03-23):
Pán poslanec Elemér Jakab.
Zmajkovičová, Renáta, podpredsedníčka NR SR (2014-01-29):
Pán poslanec Jasaň.
Figeľ, Ján, podpredseda NR SR (2013-09-13):
Ďakujem pekne, chce sa vyjadriť pani spravodajkyňa? Nie je tomu tak, prerušujem rokovanie o tomto bode programu. Dámy a páni, keďže nasleduje bod, ktorý mám predkladať ja, vyhlasujem krátku prestávku na vystriedanie. Ďakujem pekne. (Prestávka.) (Po prestávke.)
Bugár, Béla, podpredseda NR SR (2016-04-27):
Nech sa páči, prezentujme sa a hlasujme o tomto návrhu. (Hlasovanie.) Prítomných 140 poslancov, za návrhu 79, proti 44, zdržalo sa 17. Konštatujem, že Národná rada sa rozhodla, že tento návrh zákona prerokuje v druhom čítaní. Nech sa páči, výbory.
Grendel, Gábor, podpredseda NR SR (2022-02-22):
Pán poslanec Ďurica.
V. Veteška, podpredseda NR SR: (2005-06-23):
Otváram rozpravu. Písomne som nedostal do rozpravy žiadne prihlášky. Kto sa ústne hlási do rozpravy? Ako prvý pán spravodajca Nagy, nikto viac. Končím možnosť prihlášok do rozpravy a, nech sa páči, pán poslanec, máte slovo.
D. Jarjabek, poslanec: (2008-05-21):
Ale k tomu vášmu problému, o ktorom hovoríte, kde reagujete na mňa, ja som len chcel naznačiť, že je to trošku relatívne a nie vždy jednoduché povedať čierno-bielo v rámci tohto problému, o ktorom hovoríme, že toto áno, toto nie a či bol ten zákon porušený, alebo nebol porušený. Je to ako trošku relatívne z hľadiska poňatia strelnej zbrane v istom historickom ponímaní. Zrejme by sme v tej chvíli mali vychádzať z celkového charakteru upútavky, čo ste zrejme mali na mysli, len aj to je veľmi relatívne. Ďakujem za pozornosť.
Mičovský, Ján, poslanec NR SR (2015-02-05):
Ďakujem za slovo, vážený pán podpredseda. Ďakujem aj kolegyni a kolegom, ktorí sa vyjadrili, a chcem to zhrnúť do možno takého motta, ktoré by sme mohli vyslať občanom, nielen my predkladatelia alebo tí, čo sa ozvali k tomuto návrhu, ale celá stopäťdesiatka. Vážení občania, my týmto návrhom zákona vám chceme povedať, že s pokorou sme prijali vaše rozhodnutie, že ste nás na chvíľočku sem posadili, a sme si vedomí, že ak máme splniť to, čo od nás očakávate, takže tomu musíme venovať nie svoj pracovný čas, ale celú časť života, ktorú tu máme stráviť, s maximálnym nasadením, a to logicky vylučuje, aby sme sa mohli zodpovedne venovať ešte aj niečomu inému. Uisťujeme vás, že tento odkaz chceme nielen vyslať týmto návrhom zákona, ale svojou prácou aj naplniť. Ďakujem.
Krajkovič, Mikuláš, poslanec NR SR (2018-05-17):
Vážený pán predsedajúci, v rozprave vystúpili štyria poslanci, pani poslankyňa Pfundtner predložila návrh podľa § 74 rokovacieho poriadku o dodatočné pridelenie predmetného návrhu zákona na prerokovanie aj výboru pre hospodárske záležitosti. Pán predsedajúci, dajte, prosím najprv hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hlina, Alojz, poslanec NR SR (2014-07-02):
Ďakujem veľmi pekne. Ako to povedať? To, čo nepoviem, poviem v rozprave na, predpokladám, veľkú radosť pána ministra. Bude tu musieť s nami vydržať. A ja sa vám pokúsim v rozprave vysvetliť to, čo vy hovoríte, že apelujete na niekoho trpezlivo, že nech vysvetlí mne, hej, to vnímanie toho, tá faktúra je iba jedna, ktorá chodí domov. A tie vaše čísla si môžete nechať tak akurát vy sám pre seba na doma. Prosím vás pekne, kolega Mičovský trošku predstavil trošku takú naivnú predstavu, že v zásade je nevykonateľné získať to povolenie skrz tú náročnosť. Ale pred chvíľou pán minister vysypal z rukáva, čo ste chceli. Všetko vám tu vysypal z rukáva. Čiže presne tak budú sypať z rukáva firmy, ktoré sa budú uchádzať, jazykový purista by povedal, nie o licencie, ale o povolenky, hej. Čiže všetci tí, čo sa budú uchádzať o povolenie, tak vám vysypú z rukáva toľko bilancií, toľko analýz, koľko chcete, že to môžete týždeň čítať. Čiže to nebude, pán kolega Mičovský, problém, nebojte sa, takých licencií vám natlačia, na to len treba, aby tonerov bolo dosť. To vôbec nie je problém. Problém je v tom, pán minister, že klamete. Dokázateľne klamete. A vy ste taktický a v niečom treba uznať, že ste dobrý. Pán minister, ktorí si pamätáte, hneď v úvodnom slove povedal, že teda okrem iného chránia aj Žitný ostrov. Celé to ustanovenie o tom, koho by sa to mohlo týkať, je § 30. V § 30 dokopy nemeníte nič. Lenže vy viete, že z taktického dôvodu je to dobré povedať, že to chránite. Ale reálne vy tam nič nemeníte z pohľadu toho, pokiaľ ide o nejaký rok, vôbec, absolútne nie. Ešte nám tam nechali mínu pre pána Muránskeho, minerálky. Viete, my tu môžeme bojovať a nakoniec nebude 200, ale 100 eur za minerálky. A teraz budeme všetci spokojní, ako sme to vybojovali. Zatiaľ to máte dobre pripravené, ale klamete. Normálne klamete. A poviem vám o tom viac v rozprave.
R. Kaliňák, podpredseda vlády a minister vnútra SR: (2008-05-16):
Účelom predkladaného materiálu je posilniť úsilie zmluvných strán dohovoru pri prijímaní opatrení proti praniu špinavých peňazí prijímaním opatrení na národnej a medzinárodnej úrovni s ohľadom na platné multilaterálne alebo bilaterálne dohody medzi zmluvnými stranami dohovoru. Po zohľadnení významu dohovoru v oblasti medzinárodných vzťahov, ako aj s konštatovaním, že predkladaný materiál je v súlade so zahraničnopolitickou orientáciou Slovenskej republiky, jej právnym poriadkom, so všeobecnými normami a zásadami medzinárodného práva, ako aj so záväzkami Slovenskej republiky vyplývajúcimi z jej medzinárodných dokumentov, vás žiadam o vyjadrenie súhlasného stanoviska. Ďakujem pekne.
Kažimír, Peter, minister financií SR (2016-11-23):
Ďakujem veľmi pekne, môžme pokračovať teda ďalším bodom. Cieľom tejto novely zákona v nadväznosti na programové vyhlásenie vlády je pokračovanie v uplatňovaní zákona o osobitnom odvode z podnikania v regulovaných odvetviach s upravenou sadzbou odvodu z dnešnej 0,00363 % na 0,00726 z dôvodu konsolidácie verejných financií ako jednej z hlavných priorít vlády. Súčasťou návrhu je aj nastavenie následného vyklesávania sadzby na pôvodnú výšku k 1. 1. 2021 a zníženiu tejto sadzby k 1. 1. 2019, tak. Podľa navrhovanej novely bude základom odvodu výsledok hospodárenia upravený tak, aby sa odvod platil iba z tých činností, ktoré patria do regulovaných oblastí, to znamená, že sa nebude vzťahovať na príjmy z neregulovaných činností, čo je zmena oproti súčasnému stavu. Regulovanej osobe vznikne povinnosť platiť odvod, len ak jej výsledok hospodárenia dosiahne sumu aspoň 3 mil. eur. Taktiež sa navrhuje, aby regulovaná osoba správcovi odvodu, ktorým je daňový úrad pre vybrané daňové subjekty na účely platenia a zúčtovania odvodov, ako aj v prípade, ak dôjde k zmene sumy základu odvodu, predkladala formalizované oznámenia, ktorých vzory určí Finančné riaditeľstvo. Účinnosť zákona sa navrhuje od 31. decembra 2016. Návrh zákona má pozitívny vplyv na rozpočet verejnej správy. V roku 2017 očakávame dodatočný vplyv skoro 170 mil. eur, v roku ’18 podobne, 171, v roku 2019 z dôvodu už uvedeného poklesu sadzby pokles príjmu, dodatočného príjmu na 133 mil. eur. Toľko na úvod, ďakujem.
M. Číž, podpredseda NR SR: (2006-10-17):
Chce k faktickej poznámke zaujať stanovisko pán podpredseda.
Figeľ, Ján, podpredseda NR SR (2013-05-23):
Ďakujem pekne aj ja. To bol posledný písomne prihlásený spomedzi poslancov na interpelácie, chcem sa teraz spýtať, či ešte niekto chce vystúpiť ústne v rozprave k tomuto bodu rokovania. Nie je tomu tak. Takže chcem sa teraz spýtať členov vlády, či chcú reagovať. (Reakcie členov vlády.) Momentálne to tak nie je. Pripomínam, že podobne podľa zákona o rokovacom poriadku je odpoveď potrebné dať písomne v stanovej lehote do 30 dní. V jednom prípade, ktorý navrhla pani kolegyňa Gibalová, budeme hlasovať o naliehavosti interpelácie, teda o skrátení lehoty na polovicu. Vyhlasujem týmto tento bod programu za skončený. Pokračovať budeme v rokovaní o 17.00 hodine. Ďakujem pekne. (Krátka prestávka.) (Po prestávke.)
Jurinová, Erika, podpredsedníčka NR SR (2013-03-14):
Ďakujem pekne. Teraz dávam možnosť prihlásiť sa do rozpravy ústne. Uzatváram možnosť prihlásiť sa do rozpravy ústne. (Hlasy v sále.) Teraz som tomu nerozumela. (Reakcie z pléna.) Áno, takže je prihlásená aj pani poslankyňa Vášáryová do rozpravy, pôjde zrejme posledná. Uzatváram možnosť prihlásiť sa do rozpravy. A zároveň teda oznamujem, tá pani poslankyňa Vášáryová tam stále nie je, páni technici. Do rozpravy je teda prihlásený pán Matovič, pani Žitňanská, pán Bagačka a bola prihlásená aj pani poslankyňa Vášáryová, už tam je. A, ešte, pán poslanec Bagačka ako spravodajca chce vystúpiť v rozprave? (Reakcia poslanca.) Dobre. Zároveň ma pán minister požiadal o krátku technickú pauzu na 5 – 10 minút. Je všeobecný súhlas? (Súhlasná reakcia pléna.) Dobre, ďakujem. Vyhlasujem teda prestávku. (Technická prestávka.) (Po prestávke.)
Danko, Andrej, podpredseda NR SR (2024-02-27):
Pán poslanec Dubéci, procedurálny? To je omyl? Hej, dobre. Poslanec Pročko.
Bugár, Béla, podpredseda NR SR (2017-04-05):
Ďakujem pekne. Otváram všeobecnú rozpravu. Pýtam sa, kto sa hlási ústne do všeobecnej rozpravy okrem pani navrhovateľky. Pán poslanec Drobný. Tak. Ďakujem pekne. Takže končím možnosť sa prihlásiť ústne do rozpravy. Najprv pani navrhovateľka. Nech sa páči, pani poslankyňa Grausová, máte slovo.
Kolesík, Andrej, poslanec NR SR (2015-09-22):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 22 spoločne s odporúčaním gestorského výboru schváliť.
Prostredník, Ondrej, poslanec NR SR (2023-12-14):
Ďakujem. Pán Galko, ďakujem veľmi pekne. Oceňujem naozaj vašu prácu a musím povedať, že teda keby to nebolo smutné a tragické, tak naozaj by sme sa na tom mohli z chuti pozabávať, ale je to strašné, že, že musíme robiť túto prácu takýmto štýlom a nemôžeme využiť ten čas a našu energiu a, a všetko ostatné na to, aby sme robili rozumnú parlamentnú prácu. Ale chápem, že toto je vlastne naša jediná možnosť, a preto by som chcel oceniť zvlášť vo vašom pozmeňovacom návrhu body 202 až 225, a to sú body, ktoré sa týkajú konzulárnych poplatkov, a je dobré, že ste to predniesli aj v prítomnosti pána Danka, lebo keď máme na mysli to zamýšľané ministerstvo cestovného ruchu, tak si myslím, že to je celkom kontraproduktívne, ak táto vláda chce zvyšovať konzulárne poplatky, neviem, akým spôsobom chce potom pritiahnuť ľudí zo zahraničia k tomu, aby, aby sa rozvíjal cestovný ruch, keď na našich konzulátoch pri akomkoľvek úkone budú narážať na zvýšené poplatky, preto si myslím, že je to veľmi dobré, keď ste poukázali aj na túto špecifickú sekciu konzulárnych poplatkov, ktoré by sa mali zvyšovať, a oceňujem, že navrhujete takéto riešenie, ktoré bolo vo vašom pozmeňujúcom návrhu. Ďakujem veľmi pekne.
Tankó, Viliam, poslanec NR SR (2023-12-19):
Ďakujem všetkým za faktické poznámky na moje vystúpenie a ďakujem všetkým poslancom, poslankyniam, že tu vedieme odbornú diskusiu na túto tému. Na druhej strane je mi to veľmi ľúto, že tu koaliční poslanci, poslankyne nie sú a nepočujú tu, nepočujú to ani nechcú počuť. Je to dosť smutné, lebo keď zazvoní zvonček, všetci sem pekne prídu, sadnú si, prihlásia sa, odhlasujú, ani nevedia sami čo. Je to dosť smutné, že takto v takomto procese v skrátenom legislatívnom konaní ideme napáchať takéto veci voči športu, voči cestovnému ruchu. Ešte by som chcel zdôrazniť tému prevencie, lebo často zabúdame ako mnohých športovcov trápi ich mentálne zdravie, trpia problémami, o ktorých hovoriť je skôr tabu. Pevne verím, že novovzniknuté ministerstvo so stovkou zamestnancov bude venovať pozornosť prevencie duševného zdravia v športe a tiež prevencie rizikových javov. To, čo u nás skutočne významne trpí, je oblasť prevencie. Preto prosím, tam skúsme upriamiť pozornosť, naliať peniaze do efektívnej prevencie na všetkých jej úrovniach, pretože je vždy lacnejšie ako následná liečba. Ešte raz sa chcem všetkým poďakovať a verím tomu, že vďaka tejto diskusie našej odbornej prídeme na veľmi veľa vecí ešte a držme si palce. Ďakujem. (Potlesk.)
Hus, Igor, poslanec NR SR (2022-11-15):
Vážený pán predseda, v rozprave vystúpilo desať poslancov Národnej rady. Dajte, prosím, hlasovať o tom, že Národná rada Slovenskej republiky po prerokovaní uvedeného návrhu podľa článku 88 Ústavy Slovenskej republiky vyslovuje nedôveru členovi vlády Slovenskej republiky Romanovi Mikulcovi, povereného riadením Ministerstva vnútra Slovenskej republiky.
Sulík, Richard, predseda NR SR (2011-02-10):
Ďakujem pekne. Vyhlasujem teraz prestávku. O 11.30 hodine budeme mať hlasovanie, o 14.00 hodine bude hodina otázok a interpelácie a potom dokončí svoj prejav pán minister vnútra Lipšic a po ňom spravodajca pán poslanec Pado. Budeme pokračovať o 11.30 hodine hlasovaním. (Prestávka.) (Po prestávke.)
Kotleba, Marian, poslanec NR SR (2020-04-07):
Končím možnosť prihlásiť sa s faktickými poznámkami. Evidujem 12 faktických poznámok. Ako prvý, pán poslanec Mazurek.
P. Paška, predseda NR SR: (2010-02-04):
(Hlasovanie.) 123 prítomných, 112 bolo za, 8 proti, 3 nehlasovali. Návrh sme postúpili do druhého čítania.
Kolesár, Juraj, poslanec NR SR (2018-06-19):
Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Blcháč, Ján, poslanec NR SR (2022-06-15):
Ďakujem pekne. O návrhu tohto zákona, ktorý je pod tlačou 1044, budeme hlasovať o sedemnástej hodine dnes.
Hrnčiar, Andrej, podpredseda NR SR (2020-02-20):
Dávam slovo členovi výboru pre hospodárske záležitosti poslancovi Petrovi Pamulovi, aby informoval Národnú radu o výsledku prerokovania návrhu vlády vo výbore.
Dostál, Ondrej, poslanec NR SR (2016-04-28):
Pán poslanec Grendel, ďakujem za ten návrh vyhlásenia. Myslím, že je to veľmi dobrý nápad. Bude to veľmi užitočné a bude veľmi, veľmi zaujímavé pozerať sa, kto ako bude hlasovať, kto ako bude hlasovať o samotnom návrhu ústavného zákona, ktorý predložil pán poslanec Budaj, a kto ako bude hlasovať o návrhu vyhlásenia, ktoré predložil pán poslanec Grendel, aj teda z hľadiska dodržiavania či nedodržiavania koaličnej dohody. Som teda veľmi zvedavý, ako sa k tomu postavia predovšetkým koaliční poslanci. A na rozdiel od pána poslanca Kollára to vôbec nevnímam ako obhajobu nejakej konkrétnej osoby. Vnímam to ako obhajobu práva, pretože boli síce pošliapané aj práva konkrétnej osoby, ale brutálne bolo pošliapané predovšetkým právo a my sa máme zastať práva ako takého, pretože je to právo pre všetkých občanov. Ďakujem.
P. Hrušovský, predseda NR SR: (2004-10-21):
(Hlasovanie.) 147 prítomných, 51 za, 59 proti, 34 sa zdržalo, 3 nehlasovali. Pripomienku pána prezidenta sme neschválili. Pani poslankyňa Majdová. M. Majdová, poslankyňa: Ďakujem, teraz vás poprosím...
Laššáková, Jana, podpredsedníčka NR SR (2012-12-12):
Pán poslanec Novotný, nech sa páči.
P. Hrušovský, podpredseda NR SR: (2002-02-13):
I. Belohorská, poslankyňa: Ďakujem pekne, pán predsedajúci. Budem súhlasiť s prejavom a prístupom pána poslanca Cupera, ktorý upozornil túto ctenú snemovňu na jeden veľmi dôležitý fakt. Nie nacionalizmus, ale patriotizmus nás má viesť v krokoch, ktoré máme robiť na ochranu štátu, pre ktorý pripravujeme zákony, na ochranu záujmov občanov tohto štátu. A nedivím sa jeho určitým vystúpeniam proti politikom, ktorí nazývajú svoju vlasť, svoju otčinu, svoju domovinu krajinou. Kolegovia, musíme si uvedomiť, že krajina je dosť neidentifikovateľný pojem, ktorý môžeme povedať, že sme poslancami krajiny Talianska, Španielska alebo kdekoľvek inde. Musíme si vedieť vážiť územie, na ktorom žijeme, a to je naša otčina. Ak nebudeme vedieť pripraviť zákony, ktoré ochránia toto územie a jeho občanov, tak štát, ktorý po toľkých rokoch nám bol daný do vienka, vážení, v týchto priestoroch vlastne pripravíme o základné atribúty toho štátu. A to je, znovu zopakujem, o ochrane záujmov občanov tu žijúcich.
Hlina, Alojz, poslanec NR SR (2024-02-08):
Nemám predkladateľa.
Pčolinský, Peter, podpredseda NR SR (2023-03-21):
Otváram všeobecnú rozpravu. Nedostal som žiadnu písomnú prihlášku, pýtam sa, či sa chce niekto prihlásiť ústne. Nie, uzatváram možnosť, vyhlasujem všeobecnú rozpravu za skončenú. Pán navrhovateľ, chcete ešte stanovisko zaujať? Nie. Pani spravodajkyňa, oznámte, prosím, termín hlasovania.
L. Köteles, poslanec: (2007-11-29):
Bol by som rád napriek tomu, čo ste konkretizovali, že v akom slova zmysle by ste podporovali darovanie krvi. V tomto svete, kde naozaj sú zneužívané aj všetky tie dobrovoľné akcie, jedine darovanie krvi považujem za takúto akciu, čo aj zo strany vlády, zo strany ministerstva bolo vhodné na podporu. Ja som osobne zaujatý, lebo chodím na darovanie krvi a stále mi vyčítajú, nielen nepacienti, ale tí, ktorí išli darovať, ale aj tie sestričky, resp. personál, že nie sú ocenení ani oni, ani my. Ďakujem.
Žiga, Peter, podpredseda NR SR (2024-09-10):
Prezentujme sa a hlasujme. (Hlasovanie.) 143 prítomných, 101 za, 42 sa zdržalo. Konštatujem, že sme schválili vládny návrh novely zákona č. 139/1998 o omamných látkach. Ďalej budeme hlasovať v treťom čítaní o návrhu uznesenia k návrhu na vyslovenie súhlasu Národnej rady s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby, tlač 383. Prosím spoločného spravodajcu z výboru pre zdravotníctvo poslanca Petra Slyška, aby hlasovanie uviedol. Nech sa páči, pán spravodajca. (Hlasovanie o návrhu na vyslovenie súhlasu Národnej rady Slovenskej republiky s Rámcovou zmluvou medzi Slovenskou republikou a Rakúskou republikou o cezhraničnej spolupráci v oblasti záchrannej zdravotnej služby , tlač 383.)
J. Halecký, poslanec: (2009-02-11):
Takže návrh, aby legislatívne bola stanovená a upravená nejaká kombinovaná ambulancia pre deti a pre dospelých v rámci služby lekárskej prvej pomoci je odôvodnená a myslím si, že je teraz vhodný čas, vhodná doba, aby sa to legislatívne upravilo. Myslím si, že prakticky a bezprostredne by to mohol riešiť už lekár vyššieho územného celku, ktorý by mohol zvážiť, ktoré lekárske služby prvej pomoci, ktoré okresy alebo ktoré mikroregióny si vyžadujú takéto riešenie a mohol by už prakticky ako prechodné riešenie, ale aj ako možnosť trvalého riešenia tieto veci prakticky realizovať. Takže za tie kombinované riešenia lekárskej služby prvej pomoci pre deti a pre dospelých, myslím si, že väčšina lekárskej obce sa prihovára. Ďakujem.
Sulík, Richard, poslanec NR SR (2012-06-28):
A musí to byť, a slušne poprosiť, musí byť v súlade so zákonom, jasné. Veľmi pekne vám ďakujem, že som mal možnosť vystúpiť a veľmi by som ocenil, keby nabudúce, a hovorím to v dobrom, pán poslanec Brixi čítal pomalšie. Ďakujem pekne.
Laurenčík, Milan, podpredseda NR SR (2022-05-24):
Pán poslanec Ľuboš Krajčír, nech sa páči.
Laššáková, Jana, podpredsedníčka NR SR (2013-12-05):
Ďakujem, pán minister, zaujmite miesto určené pre navrhovateľov. A teraz prosím spravodajcu z výboru pre pôdohospodárstvo a životné prostredie poslanca Mariána Záhumenského, aby informoval Národnú radu o výsledku prerokovania správy vo výbore. Nech sa páči, pán poslanec, máte slovo.
Počiatek, Ján, minister dopravy, výstavby a regionálneho rozvoja SR (2015-11-26):
Ďakujem za slovo. Vážená pani predsedajúca, vážené dámy, vážení páni, vážený pán poslanec, dňa 4. 11. 2015 bola vypovedaná rámcová dohoda č. ZN/2014/0235 s firmou Nelux, s. r. o., v zmysle bodu 20 čl. 3 zmluvy z dôvodu, že dodávateľ nepredložil v stanovenom termíne návrh dodatku alebo znalecký posudok. Podľa zmluvy každého pol roka sa robí cenový prieskum trhu. NDS poslala Neluxu návrh nových cien, ktoré Nelux mohol akceptovať alebo oponovať znaleckým posudkom. V tomto prípade neurobil ani jedno. Ďakujem za slovo. Skončil som.
P. Paška, predseda NR SR: (2009-10-27):
(Hlasovanie.) 137 prítomných, 135 za, 2 sa zdržali. Schválili sme návrh novely zákona č. 139/1998 Z. z. o omamných látkach, psychotropných látkach a prípravkoch. Pán poslanec Zvonár uvedie hlasovanie o návrhu uznesenia k návrhu na odvolanie podpredsedu Dozornej rady Úradu pre dohľad nad zdravotnou starostlivosťou a návrhu na zvolenie nového podpredsedu Dozornej rady Úradu pre dohľad nad zdravotnou starostlivosťou . Je to tlač 1256.
Pčolinský, Peter, poslanec NR SR (2017-03-21):
Ďakujem pekne. Ja by som chcel reagovať na, ja by som chcel reagovať na časť vystúpenia, kde sa pán Matovič venoval napríklad pánovi Chudíkovi. Tak ja len ho doplním. Okrem toho, že pán Chudík veselo podniká v energetike, pán Chudík je spoločníkom v ďalších firmách, ktoré podnikajú v zdravotníctve. Jedna z týchto firiem, firma Farmakol napríklad za rok 2015 mala tržby skoro 69 mil. euro, zisk skoro 1,6 mil. euro. Zaujímavé je, že pán Chudík sa stal spoločníkom v týchto firmách počas výkonu mandátu župana, počas výkonu funkcie župana. Čiže pre mňa je otázka, prečo tak veľmi chcete zrušiť druhé kolo. Logicky, logicky z toho vyplýva, že jasné, najväčšiu šancu vaši kandidáti vládnej koalície majú v tom prvom kole. Teraz kvôli čomu to je. Treba ešte dokončiť biznis alebo nerozumiem, kvôli čomu, lebo úspora 2 mil. euro alebo koľko, toto číslo neviem presne, sa ňou oháňate, je naozaj, je naozaj smiešna. Lebo keď sa pozrieme na všetky tie kauzy a prúsery, ktoré tu riešime od volieb, tak tie sumy sú podstatne vyššie, ktoré sa ročne ukradnú. Ale ešte raz zopakujem, nerozumiem motivácii niektorých županov byť ďalej županmi. Lebo tak buď podnikám, alebo som župan. A ešte raz, pán Chudík sa stal majiteľom týchto, spolumajiteľom týchto firiem počas výkonu mandátu župana. A tu sa bavíme dokopy o firmách, ktoré majú možno, nepočítal som to presne, ale pomaly 100 mil. euro ročne obrat. To je župan alebo podnikateľ?
M. Číž, podpredseda NR SR: (2007-03-29):
(Hlasovanie.) Prítomných 133 poslancov, za návrh 133 poslancov. Konštatujem, že tieto návrhy sme schválili.
Pellegrini, Peter, predseda NR SR (2023-12-06):
Ďakujem pekne. Pán poslanec Pollák.
Grendel, Gábor, podpredseda NR SR (2021-05-27):
Vypnite mikrofón pánovi poslancovi... (K rečníkovi pokračujúcemu v prejave aj napriek vypnutému mikrofónu prišiel poslanec Mazurek. Výkriky z pléna.) Vypnite mikrofón! (Odchod rečníka od rečníckeho pultu. Výkriky z pléna.) Prerušujem schôdzu... (Výkriky z pléna.) Prerušujem schôdzu do 17.30 hod. (Prestávka.) (Po prestávke. Zaznievanie gongu.)
Matovič, Igor, poslanec NR SR (2014-11-09):
Ľudo, ja by som ti odporučil, keď ti ešte niekto raz niekedy bude vyčítať, že prečo tu krivo obviňuješ pána premiéra Roberta Fica z nejakej korupcie alebo z nejakého klientelizmu, aby si im na to odpovedal, že pána premiéra Fica netreba vôbec obviňovať z korupcie a klientelizmu, lebo on sa usvedčil sám. Verejne sám na tlačovkách, a to rovno dvoch. Jedna bola vtedy, keď pridelil dotáciu mestu Žilina, kedy povedal, že vlastne to bol klientelizmus, klientelizmus ako Brno. A klientelizmus je, áno, forma korupcie, čiže usvedčil sa priamo v priamom prenose z korupcie. A druhýkrát vtedy, kedy povedal, že však to je normálne, keď ako z verejného obstarávania vyjdú dve rovnako zaujímavé ponuky, rovnocenné, tak uprednostníme toho nášho straníka. Vtedy sa takisto usvedčil, sám seba z klientelizmu, a klientelizmus, keďže je forma korupcie, usvedčil sa z korupcie. Čiže stačí vždycky týmto ľuďom, ktorí stále ťa budú napádať a každého z nás napádať, že oni s korupciou nemajú nič, im povedať, však vlastne váš premiér sa verejne, pred kamerami na tlačovke priznal dvakrát z korupcie, a nemajú to šancu žiadnym spôsobom poprieť.
Paška, Pavol, predseda NR SR (2013-05-16):
Prosím vás, pán poslanec vyzbierajte 30 podpisov, môžete v treťom čítaní dávať návrhy, aké len chcete. Dobre, takže, pán spravodajca, poprosím vás, teraz, ak nechcete reagovať, budeme hlasovať o návrhu skupiny poslancov. Hlasujeme o tom, že prerokujeme tento návrh opäť v druhom čítaní. (Hlasovanie o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 403.) (Hlasovanie.) 143 prítomných, 81 bolo za, 59 proti, 3 sa zdržali. Návrh sme schválili. Pristúpime teraz k opakovanému druhému čítaniu. Otváram rozpravu v druhom čítaní a dávam možnosť sa prihlásiť do rozpravy. Končím možnosť sa prihlásiť. Pán poslanec Hlina. (Opätovné rokovanie o vládnom návrhu zákona, ktorým sa mení a dopĺňa zákon č. 253/1998 Z. z. o hlásení pobytu občanov Slovenskej republiky a registri obyvateľov Slovenskej republiky v znení neskorších predpisov , tlač 403.)
Kollár, Boris, predseda NR SR (2021-10-26):
Pokračujeme v schôdzi. S faktickou poznámkou vystúpi pani poslankyňa Zemanová. (Reakcia z pléna.) Ospravedlňujem sa, bolo prerušené vystúpenie pána poslanca Fica, takže sa ospravedlňujem, dávam mu slovo. Nech sa páči, pán poslanec. (Pokračovanie rokovania o návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Richardovi Sulíkovi, poverenému riadením Ministerstva hospodárstva Slovenskej republiky , tlač 747.)
Grendel, Gábor, podpredseda NR SR (2022-11-09):
Hlasovať budeme teraz o 17.00 hod., a ak odhlasujeme skrátené legislatívne konanie, tak po hlasovaní pristúpime k prvému čítaniu. Prerušujem teraz rokovanie o tomto bode programu. A v zmysle schváleného programu, by sme mali pristúpiť k druhému čítaniu o návrhu poslancov Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní. Chcem uviesť, že navrhovateľkou tohto návrhu zákona bola aj pani poslankyňa Anna Zemanová, ktorá vzala späť svoj podpis spod tohto návrhu zákona. Návrh má parlamentnú tlač 1060. Spoločná správa výborov má tlač 1060a. Pani Halgašová, budete to vy? Alebo kto to bude, návrh? (Reakcie z pléna.) Dobre, takže dávam slovo najprv navrhovateľovi pánovi poslancovi Kremskému. (Krátka pauza a reakcia z pléna.) Však stačí len teraz stručne. (Rokovanie o návrhu poslancov Národnej rady Slovenskej republiky Juraja Šeligu, Petra Kremského a Ľuboša Krajčíra na vydanie zákona, ktorým sa menia a dopĺňajú niektoré zákony v súvislosti so zrýchlením niektorých konaní , tlač 1060.)
Laššáková, Jana, podpredsedníčka NR SR (2014-03-20):
S reakciou pán poslanec Jarjabek, nech sa páči.
Paška, Pavol. predseda NR SR (2013-03-20):
(Hlasovanie.) 140 prítomných, 80 za, 54 proti, 6 sa zdržali. Máte súhlas.
Stančík, Andrej, poslanec NR SR (2023-06-14):
Ďakujem za slovo. Pán kolega Susko, to bol jeden z tých, jedno z tých korektnejších vystúpení, musím povedať, že aj v mnohých veciach nemusíme spolu súhlasiť, a minimálne to bolo prednesené veľmi korektne. Každopádne ja si myslím, že my sme v takom bludnom kruhu, pretože my tu stále hovoríme o tom, že tá vláda nemá legitimitu, ale jediní, kto vláde legitimitu môže dať, sú predsa poslanci Národnej rady. Takže vy hovoríte, že vláda legitimitu nemá a zároveň jej tú legitimitu nechceme dať. Na konci dňa, ak vyhrá voľby SMER v septembri, tak premiérom môže byť ktokoľvek, kto bude mať 76 podpisov a získa potom dôveru v parlamente. To znamená, že jediný, kto vláde môže poskytnúť legitimitu, aby naplno mala funkcie a právomoci, ktoré vláda môže mať, je tento parlament. Parlament ak sa zajtra rozhodne, že premiérom bude ktokoľvek z ulice, tak ním môže byť. Takže je tuná taký trošku bludný kruh hovoriť stále o tom, že vláda legitimitu nemá a zároveň ako parlament nespravíme nič preto, aby sme jej tú legitimitu dali.
L. Miklós, poslanec: (2010-02-03):
Účelom navrhovaných zmien a doplnení geologického zákona je docieliť pri navrhovaní geologickej úlohy zohľadnenie a rešpektovanie stanovísk dotknutých obcí, miest a veľkých územných celkov vyplývajúcich zo schválených a záväzných priorít rozvojových dokumentov územnej samosprávy. Táto podmienka v aktuálnej právnej úprave geologického zákona nie je vymedzená. V tejto súvislosti upozorňujeme, že dotknutá obec a veľký územný celok v súčasnosti žiadnym spôsobom nemôže ovplyvniť priebeh konania o prieskumnom území a o jeho výsledku sú informované až po doručení rozhodnutia o prieskumnom území na základe nadobudnutia jeho právoplatnosti bez ohľadu na schválené priority rozvoja ich územia. Na základe uvedeného sa v navrhovaných zmenách zabezpečuje aj zvýšenie informovanosti dotknutých miest a obcí a veľkých územných celkov o výsledkov geologického prieskumu a možnosti využitia v rámci výkonových kompetencií. Ide teda o tri také základné záležitosti – informovanosť obcí, zahrnutie obcí a VÚC ako účastníci konania a právomoci pri zamietnutí alebo povoľovaní prieskumných území v prípade nesúhlasu samosprávnych orgánov. Návrhy predmetných zmien a doplnení naďalej zachovávajú rozhodovaciu právomoc ministerstva životného prostredia v tejto oblasti. V prípade schválenia týchto zmien však bude ministerstvo rozhodovať kvalifikovane na základe spoľahlivo zisteného skutkového stavu aj na základe poznania stanoviska vyjadrení obcí miesta a VÚC, ktoré bude nutné v konaní o prieskumnom území doložiť na rozdiel od  doterajšej úpravy. Uvedené stanoviská bude nutné v konaní zohľadniť len v prípade, ak budú vychádzať zo schválených záväzných priorít regulatív zo záväznej časti územných plánov. Skončil som. Ďakujem.
Janiš, Stanislav, poslanec NR SR (2011-04-06):
A vy si dovoľujete v rozprave kritizovať predsedníčku vlády Ivetu Radičovú, že po vás zapcháva teda vaše tunely. Vy si dovoľujete kritizovať to, že sme zaviedli jednopercentnú Ficovu daň. Ak by ste odovzdali Slovensko v roku 2010 nám v takom stave, ako sme ho odovzdali my vám v roku 2006, nemusela by byť žiadna jednopercentná Ficova daň. A kritizujete predsedníčku vlády Ivetu Radičovú, dovoľujete si tu premietať nejaké filmy. A dovolí si to ten... (Prerušenie vystúpenia predsedajúcim.)
Krajčí, Marek, poslanec NR SR (2023-12-15):
Ďakujem pekne. Áno, keď niekto bude tvrdiť, že Penta pomôže zdravotníctvu, tak toto je krásny príklad toho, čo urobí Penta, keď jej podáte ruku. Veľmi dobre vieme, že tá obludná 400-miliónová transakcia vznikla po tom, ako expremiér Fico sa deklaratívne snažil zakázať zisk poisťovniam. Na to bola reakcia, že takýmto, takouto účtovnou operáciou, účtovným trikom s nadhodnoteným kmeňom, teraz sa to nakoniec všetko vyšetruje, sa vytiahlo zo zdravotníctva štyristo miliónov eur cez v podstate úvery, ktoré sa potom vyplatili. Ale zoberte si, že Pente to nestačilo, štyristo miliónov, to možno si mysleli, že to na desať rokov. Ad jedna, si to museli rozdeliť na polovicu so Širokým, ad dva, oni, samozrejme, ťahali z toho zdravotníctva peniaze ďalej. A výsledok je, že od roku 2010 do roku 2020 vytiahli z verejného zdravotného poistenia viac ako 900 miliónov eur pred zdanením, priatelia. Toto je to, čo robia súkromné skupiny v zdravotníctve. Keď im dovolíte, oni vám vytiahnu z toho všetko, čo sa dá. Deväťsto miliónov eur pred zdanením za desať rokov len z jednej poisťovne, ktorá mala nejaký tretinový podiel na trhu. Zoberte si, ako ťahajú tie peniaze z iných, z iných vecí, ktoré vlastnia v zdravotníctve. No nebuďte, nemajte ilúzie, že to robia charitatívne pre štát a pre ľudí. Nie, oni nás budú zdierať, áno, sú pijavicou zdravotníctva a keď si niekto myslí, že toto netreba regulovať, tak sa veľmi mýli. Pani predsedníčka to regulovať chcela, mala na to veľmi dobré noty, aj vedela presne, čo ide robiť. Žiaľ, sa zdá, že poslúchnete Haščáka a dáte ju dole.
Blanár, Juraj, podpredseda NR SR (2023-06-22):
Najskôr odôvodnenie.
Galko, Ľubomír, poslanec NR SR (2012-06-21):
Ďakujem pekne. No, Richard, čo na záver dodať. Chcel by som oceniť, že si poďakoval tým dvom dámam, ktoré tam sedia, alebo trom dámam, ktoré sedia hore na balkóne a ktoré sú vlastne takými predstaviteľkami občanov, o ktorých sa tu v skutočnosti jedná, o občanov Slovenska, ktorí budú zajtra masívne poškodení a ktorí budú zajtra vystavení a prevalcovaní červeno-modro-čiernym valcom, od ktorého to dostanú rovno medzi oči. Ja by som chcel pri tejto príležitosti nielen tebe, ale i všetkým kolegom v SaS poďakovať a povedať im, že som hrdý dnes na to, že som v strane SaS, a som hrdý na to rozhodnutie, ktoré sme urobili a ktoré zajtra spravíme, a síce na tom, že sa na tejto zrade nebudeme podieľať. Dovolil by som si poďakovať, aj dúfam, že väčšine poslancov hnutia za Obyčajných ľudí, pani Mezenskej zvlášť, ktorá to už vyjadrila, za to, že sa na tejto zrade podieľať nebudú tiež. Ďakujem pekne.
Spišiak, Jaroslav, poslanec NR SR (2024-01-08):
Ďakujem za slovo. Chcel by som Lucii Plavákovej veľmi poďakovať za vecnú právne na vysokej úrovni prezentovanú rozpravu, v ktorej veľmi jasne právne podložene vyargumentovala, že skrátené legislatívne konanie vôbec, ale vôbec neni odôvodnené. A to, čím sa odôvodňuje, je právne irelevantné, priam v rozpore s tým, čím sa argumentuje. A zaujalo ma vlastne aj porovnanie s programovým vyhlásením vlády, kde sa hovorí o demokracii, o navodení poriadku, o navodení systematického právneho čistého štátu, ktorý tu údajne v minulosti nebol a tak ďalej. No a prax je presne opačná, tak jak bolo v rozprave povedané. Jedna jediná vec je v súlade s programovým vyhlásením vlády, ktoré ani jednou jedinou vetou nehovorí, že táto vláda sa bude zaoberať intenzívne alebo že vôbec sa bude zaoberať organizovanou trestnou činnosťou. Vôbec tam neni ani jedna veta o tomto. A čo sa týka korupcie, je korupcia ako spoločenský jav naznačená alebo opísaná ako veľmi nebezpečný jav, ktorý ohrozuje demokraciu, právny štát, ľudské práva a tak ďalej. Ale zároveň je tam povedané, že ak sa proti tejto, takto nebezpečnému javu použijú trestnoprocesné praktiky alebo úkony, tak je to vlastne útok na základné ľudské práva a slobody. Čiže trestným procesom táto vláda nechce bojovať... (Prerušenie vystúpenia časomerom.)
Sulík, Richard, predseda NR SR (2010-12-02):
No tak je nás tu evidentne menej, ale v prípade, že je všeobecný súhlas, vieme to urobiť, keď teda vravíte, že toto je nejaký podstatný dôvod to nerobiť, tak vyhlasujem teraz prestávku, dokým nebudeme mať ten návrh pripravený a budeme potom pokračovať bodom o platoch poslancov. Ja vám ďakujem za spoluprácu, pán Pavlis. (Prestávka.) (Po prestávke.) Pýtam sa ešte raz, či je všeobecný súhlas, že by sme teraz pokračovali s bodom o registračných pokladniach. (Súhlasná reakcia pléna.) Ďakujem vám pekne. Pristúpime k druhému čítaniu o vládnom návrhu zákona, ktorým sa mení a dopĺňa zákon č. 289/2008 o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 o správe daní a poplatkov a o zmenách a sústave územných finančných orgánov v znení neskorších predpisov. (Rokovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov .) Vládny návrh zákona má tlač 100. Výsledky jeho prerokovania vo výboroch sú v tlači 100a. Poprosím pána ministra financií, aby zákon uviedol a odôvodnil a poprosím spoločného spravodajcu, aby zaujal miesto pre spravodajcu. Ďakujem. Spoločný spravodajca je Jozef Kollár.